প্রধানমন্ত্রী শেখ হাসিনা বলেছেন, আগামীতে আওয়ামী লীগ আবারও ক্ষমতায় গেলে ক্ষমতার বিকেন্দ্রীকরণ করা হবে। স্থানীয় সরকারকে আরও বেশি ক্ষমতা দেওয়া হবে। তিনি বলেন, তার সরকার রাজনৈতিক নয়, বরং সুষম উন্নয়নে বিশ্বাসী। দেশের উন্নয়নকে তরান্বিত করতেই ক্ষমতার এই বিকেন্দ্রীকরন করা হবে। আজ সোমবার গণভবনে জেলা পরিষদ প্রশাসকদের সঙ্গে মতবিনিময় বৈঠকের সূচনা বক্তব্যে প্রধানমন্ত্রী এসব কথা বলেন।